Document ID: 31993D0197

ODLOČBA KOMISIJE
z dne 5. februarja 1993
o pogojih zdravstvenega varstva živali in izdajanju zdravstvenih spričeval pri uvozu registriranih kopitarjev ter kopitarjev za pleme in proizvodnjo
(93/197/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Direktivo 92/36/EGS [2], in zlasti točke (a) člena 15 in člena 16 Direktive,
ker se je z Odločbo Sveta 79/542/EGS [3], kakor je bila nazadnje spremenjena z Odločbo Komisije 93/100/EGS [4], oblikoval seznam tretjih držav, iz katerih države članice dovolijo zlasti uvoz kopitarjev;
ker je prav tako treba upoštevati regionalizacijo nekaterih tretjih držav z zgoraj navedenega seznama, ki je predmet Odločbe Komisije 92/160/EGS [5], kakor je bila spremenjena z Odločbo 92/161/EGS [6];
ker so se pristojni nacionalni veterinarski organi zavezali, da bodo Komisijo in države članice s telegramom, teleksom ali telefaksom uradno obvestili v 24 urah po potrditvi pojava katere koli kužne ali nalezljive bolezni kopitarjev s seznamov A in B Mednarodnega urada za kužne bolezni živali (OIE) ali uvedbi cepljenja proti njim ali, v ustreznem času, o kakršnih koli spremembah v nacionalnih pravilih za uvoz v zvezi s kopitarji;
ker se pogoji, ki jih je treba uvesti za uvoz kopitarjev za pleme in proizvodnjo, uporabljajo brez poseganja v zahteve Direktive Sveta 86/469/EGS [7], ki prepovedujejo uporabo tireostatskih, estrogenih, androgenih ali gestagenih snovi pri kopitarjih za prirejo;
ker države članice uvažajo kopitarje v skladu z določbami Direktive Sveta 91/496/EGS [8], kakor je bila nazadnje spremenjena z Odločbo 92/438/EGS [9], v kateri so določena načela organizacije veterinarskih pregledov živali, ki vstopajo v Skupnost iz tretjih držav;
ker enakovredne zdravstvene razmere v nekaterih tretjih državah opravičujejo vzpostavitev več zdravstvenih con za uvoz kopitarjev;
ker imajo različne kategorije kopitarjev svojstvene lastnosti in se njihov uvoz dovoli za različne namene; ker je zato treba uvesti posebne zahteve v zvezi z zdravstvenim varstvom živali za uvoz registriranih kopitarjev ter kopitarjev za pleme in proizvodnjo;
ker je zaradi različnih zdravstvenih razmer zato treba uvesti več zdravstvenih spričeval za registrirane kopitarje ter kopitarje za pleme in proizvodnjo;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Brez poseganja v Odločbo 92/160/EGS države članice dovolijo uvoz registriranih kopitarjev ter kopitarjev za pleme in proizvodnjo:
- ki prihajajo iz tretjih držav iz Priloge I, in
- ki izpolnjujejo zahteve, določene v primernem vzorcu zdravstvenega spričevala za živali iz Priloge II.
Člen 2
Ta odločba je naslovljena na države članice.
V Bruslju, 5. februarja 1993

Labels: 0
3
5
6